Балабақшаның атауы :Павлодар қаласы білім беру бөлімінің «көру қабілеті бұзылған балаларға арналған мамандандырылған үлгідегі № 82 сәбилер бақшасы»

Аты-жөні:Жақсылық Гүлнұр Теміржанқызы

Лауазымы:Тәрбиеші

Жұмыс өтілі:1 жыл 9 ай

Категориясы: санатсыз

Тақырыбы : Төрт түлік

Жас шамасы : Ересек тобы

**Білім беру саласы:** Қатынас

**Бөлім:** Сөйлеуді дамыту

**Өтілу әдісі:** Саяхат сабақ

**Тақырыбы:** «Төрт түлік»

**Мақсаты**: Балаларды үй жануарлармен таныстырып, түсініктерін тереңдету, олардың түрлерін бір-бірінен ажыратуға,үй жануарлардың төлдерін атауды үйрету

**Міндеттері: 1.** Төрт түлік жайлы әңгімелеу, төлдерін айыра білу.

**2**. Ой өрісін дамыту,сөздік қорларын байытып,байланыстырып сөйлеуді дамыту.

**3.** Төрт түлікті қастерлей білуге тәрбиелеу

**Қажетті көрнекілік:**  үй жануарларының суреті, төлдер суреті,жайлау көрінісі

|  |  |  |
| --- | --- | --- |
| **Іс-әрекет кезеңдері** | **Тәрбиешінің іс-әрекеті** | **Баланың іс-әрекеті** |
| **Мотивациялық қозғаушы**  **Ізденуші-ұжымдық** | **Шаттық шеңбер** Сәлем, сәлем көк аспан, Сәлем, сәлем алтын күн. Сәлем, сәлем апайлар,  Сәлем, сәлем балалар **Тіл жаттығуы:** Шақ - шақ шауып келет, құлыншақ Шақ-шақ біз жинаймыз моншақ.  -Балалар бүгін біз сабақта не істейміз? Үнтаспаны қосу  -Балалар,бұл ненің дыбысы естіледі?  -Қандай жануардың дыбысын естідіңдер?. Ендеше балалар бүгінгі сабақта үй жануарларымен, оның ішінде төрт түлік жайлы әңгімелейміз.Ол үшін барлығымыз құлыншақ болып шауып ата мен әжемізге қонаққа барайық  Ал қане жолға шығайық.  **-**Міне балалар жайлауға да келіп жеттік.  -Балалар, қараңдаршы жайлауда нелер жайылып жүр.  -Олар бізде қандай жануарлар: үй жануарлары ма,әлде жабайы жануарлар ма?  -Төрт түлік мал дегеніміз, жылқы, сиыр, қой, ешкі. Осы төрт түліктің адамға пайдасы өте көп.Балалар төрт түлік адамға не береді?  **-**Жылқының сүтінен не жасайды?  -Сиыр,қойдың,ешкінің сүтінен не жасайды?  -Қойдың,ешкінің, жүнінен не жасайды?  **-**Дұрыс айтасыңдар,үй жануарлары өздері күн көре алмайды.Адамдар да оларға көп қамқорлық жасайды. Оларды бағады, шөп,жем,су береді,көптеген күтім жасайды. Төрт түліктің әр қайсысының төлдері болады.  -Төлдерін атау.  **-**Балалар ата мен әже бізге тапсырма беріп тур. Ата мен әженің тапсырмасын орындап, тақпақ жаттайық.  **«Қошақан»**  **(Қосымша-1)**  Кіп кішкене момақан  Қошақанды ұнатам  Сүйеді апам қозым деп  Қошақаным өзің деп.  **Тәрбиеші:** Тапсырманы орындадық,енді аздап сергіп алайық.  **Сергіту сәті:(**қимылмен)  Екі мысық кездесті мяу, мяу Екі күшік кездесті Рррр Екі бұзау кездесті муу, муу Екі құлын кездесті иго-го, иго-го  -Балалар қошақан жайлы тақпақ айтып бергендерің үшін әжеміз бізге құрт берді.Не деуіміз керек?  **-**Құртты ненің сүтінен жасайды?  **-**Қане балалар төрт түліктің бірі сиырдың пайдасы жайлы не білеміз?  **-**Балалар сендермен ойын ойнағым келіп тұр. Ойнағыларың келе ме?  **Дидактикалық ойын:** «**Төлдерін тап»Қосымша-2.**  **Ойынның шарты:**Үй жануарлардың төлдерін тауып,қос.  **Мақсаты:**үй жануарларының төлдерін бір-бірінен ажырата білуді үйрету. | -Әңгімелесеміз.  -Ойланамыз.  -Құлыншақ  Балалар құлыншақ болып шауып барады.  -Жайлауда жылқы,сиыр,қой, ешкі жайылып жүр.  -Үй жануарлары деп үйде адамдар өсіретін жануарларды айтамыз.  -Үй жануарлары май,сүт,ет,жүн береді.  -Жылқы қымыз береді.  -Сиырдың пайдасы көп:май, құрт, айран,ірімшік аламыз.  - жіп,киім тоқиды,көрпе жасайды.  -Жылқының баласын-құлыншақ дейміз,  -Сиырдың баласын-бұзау дейміз.  -Қойдың баласын-қозы дейміз.  -Ешкінің баласын –лақ дейміз.  (тақпақты тірек сурет арқылы жаттау)  Жаттығуды қимыл арқылы белсене орындайды.  -Рахмет дейді  -Сиырдың сүтінен  -Сиыр сүт береді. Май береді.Құрт береді.Ет береді. Сүтінен айран, көже жасаймыз.  -Әрине ойын ойнағымыз келеді. |
| **Қорытынды** | **-**Тапсырманы орындадық, ойын ойнадық, ата мен әжеге тақпақ айтып бердік. Құрт жедік, тойдық, енді топқа қайтайық. Ата әжемен қоштасайық.  **Қортынды:** Тәрбиеші: Балалар бүгін біз сабақта не істедік?  Ал енді балалар сабақты «Қошақан» өлеңімен аяқтайықшы. | -Сау болыңыздар.  Құлыншақ болып топқа оралады  -Үлкендердің көмегімен саяхатқа шықтық.  -Ойнадық |

**Күтілетін нәтиже:** Төрт түлік жайлы ой өрістерін кеңейту.

**Білу керек:** Төрт түліктін пайдасын, төлдерін ажырата білу.

**Нені игерді**: «Қошақан» туралы тақпақ.

**Нені білді:** Төрт түліктің маңызды қасиеттерін

**Қосымшалар :**

